Башҡорт ауыл хужалығы институты доценты К.xa0С.xa0Никифорук етәкселегендә зоология кафедраһында Башҡортостан хайуандары өйрәнелә башлай. «Животный мир Башкирии» исемле китапта ҡоштар бүлеге Д.xa0Г.xa0Яковенко һәм К.xa0С.xa0Никифорук тарафынан яҙылған. 1974—1976 йылдарҙа Көньяҡ уралда А.xa0Н.xa0Северцов исемендәге эволюция экологияһы һәм хайуандар морфологияһы институты хеҙмәткәрҙәре эшләй. 9,5 ай эсендә орнитология йәһәтенән ҡыҙыҡлы төбәктәр тикшерелә. Экспедиция ваҡытында 600 ҡош коллекцияһы йыйыла, 286 ҡош төрө буйынса мөғлүмәт туплана. Эш һөҙөмтәләре В.xa0Д.xa0Ильичевтың һәм В.xa0Е.xa0Фоминдың «Орнитофауна и изменение среды на примере Южно-Уральского региона» исемле китабында сағылдырылған (1988 йыл).